Ούτε δουλειά 
την Κυριηκή! 


Ούτε φιλίες 
με το ιηρεντικΰ!! 




Η Μαρίνα δεν θέλει να δουλεύει τις Κυριακές, Θέλει στα μοναδικό 
ρεπό της να ξεκουραστεί ίόσο προλάβει), να πάει με το μικρό καμιά 
βόλτα και τελοσπάντων επτά μέρες σερί δουλειά απλά δεν βγαίνει. 
Ούτε το αφεντικό της Μαρίνας θέλει να «δουλεύει». Βασικά δε 
θέλει να ανοίγει το μαγαζί τις Κυριακές, -όχι το δικό του. κανένα 
μαγαζί. Είναι που ξέρει ότι στον ανταγωνισμό με τα μεγάλα κατα¬ 
στήματα θα χάσει. 

Τις τελευταίες βδομάδες η Μαρίνα έχει βαρεθεί να ακούει για το 
ότι «όλοι μαζί πρέπει να πολεμήσουν τα μεγσλομάγαζα και την κυ¬ 
βέρνηση που το υποστηρίζει», ότι στην τελική έχουν τον ίδιο στόχο 
και κοινό συμφέρον. Και μετά τα γλυκανάλατα να και η απειλή: «αν 
ανοίγω Κυριακές δε θα βγαίνω και θα αναγκαστώ να ρίξω τα μερο¬ 
κάματα». 

Μια μέρα η Μαρίνα δεν άντεξε, «Δουλεύω δέκα και δώδεκα ώρες 
και με πληρώνεις για εξάωρο. Μου χρωστάς τρία μηνιάτικα και με 
πληρώνεις όποτε θες σα να μου δίνεις χαρτζηλίκι. Δεν δίνεις τις 
υπερωρίες, δε δίνεις τα ρεπά, μου τρως ένσημα. Τι κοινό συμφέ¬ 
ρον μου λες:». 


Ικεφτείτε τη Μαρίνα ως τάξη. Αυτή και όλες οι Μαρίνες, Γιώργη- 
δες, Εντβίντου κόσμου είναι η εργατική τάξη. Σκεφτείτε το αφεντι¬ 
κό της ως τάξη. Τα απανταχού μικρομεσαία αφεντικά. Απ' όταν 
άρχισε η κρίση, οι μισθοί μας έχουν πάει 25% κάτω. Αυτοί που 
κλαίγονται τώρα για συμμαχίες είναι που μας τους έριξαν. Αυτοί 
ξέχασαν συμβάσεις, οκτάωρα και ένσημα και μας έβαλαν να βγά¬ 
ζουμε διπλή δουλειά με τα μισό λεφτά ΐμαύρα). Οπότε, όχι. δεν εί¬ 
μαστε «σύμμαχοι», δεν έχουμε «κοινά συμφέροντα». Η εργατική 
τάξη με τα -μικρά και μεγάλα- αφεντικά της, ήταν, είναι και θα 
είναι εχθροί. Γιατί εμείς παράγουμε τον πλούτο αυτού του 
κόσμου και αυτοί τον ιδιοποιούνται. 


Το αν θα δουλεύουμε ή όχι την Κυριακή στην τελική είναι δική μας 
δουλειά, δική μας μάχη. Ο πόλεμος όμως δεν είναι για την Κυρια¬ 
κή αλλά για το ποιος αποφασίζει για την εργασία, τον ελεύθερο 
χρόνο, τις ίδιες τις ζωές μας. Εμείς ή τα αφεντικά μας. Και είναι 
πόλεμος που διεξάγεται 365 μέρες το χρόνο. 





